
Către,

Comisia juridică, de disciplină şi imunităţi
AVIZ

asupra proiectului de Lege pentru stabilirea criteriilor de bază a taxelor şi tarifelor 
aferente elaborării, analizei şi verificării documentaţiilor cadastrale pentru înscrierea în cartea funciară a terenurilor agricole deţinute în baza titlurilor de proprietate sau a oricăror alte titluri valabile încheiate în formă autentică şi pentru scoaterea terenurilor extravilane
 din circuitul agricol

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare cu proiectul de Lege pentru stabilirea criteriilor de bază a taxelor şi tarifelor aferente elaborării, analizei şi verificării documentaţiilor cadastrale pentru înscrierea în cartea funciară a terenurilor agricole deţinute în baza titlurilor de proprietate sau a oricăror alte titluri valabile încheiate în formă autentică şi pentru scoaterea terenurilor extravilane din circuitul agricol, transmis cu adresa nr.PL.-x 198 din 2 aprilie 2007 şi înregistrat sub nr.24/159/03.04.2007.


Potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr.1466/31.10.2006, a avizat favorabil proiectul de lege sus menţionat iar Guvernul prin punctul de vedere nr.3517/20.11.2006 nu susţine adoptarea acestui proiect de lege.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege pentru stabilirea criteriilor de bază a taxelor şi tarifelor aferente elaborării, analizei şi verificării documentaţiilor cadastrale pentru înscrierea în cartea funciară a terenurilor agricole deţinute în baza titlurilor de proprietate sau a oricăror alte titluri valabile încheiate în formă autentică şi pentru scoaterea terenurilor extravilane din circuitul agricol în şedinţa din 17 aprilie 2007. 

Faţă de cele de mai sus, membrii comisiei au hotărât în unanimitate avizarea favorabilă a proiectului de Lege pentru stabilirea criteriilor de bază a taxelor şi tarifelor aferente elaborării, analizei şi verificării documentaţiilor cadastrale pentru înscrierea în cartea funciară a terenurilor agricole deţinute în baza titlurilor de proprietate sau a oricăror alte titluri valabile încheiate în formă autentică şi pentru scoaterea terenurilor extravilane din circuitul agricol.

 În raport cu obiectul şi conţinutul său, proiectul de lege face parte din categoria legilor ordinare.

